**คำนำ**

 ด้วยรัฐธรรมนูญแห่งราชอาณาจักรไทย พุทธศักราช ๒๕๖๐ ประกาศในราชกิจจานุเบิกษา เมื่อวันที่ ๖ เมษายน ๒๕๖๐ ซึ่งสาระสำคัญของรัฐธรรมนูญฉบับนี้ มีเจตนารมณ์ในการต่อต้านการทุจริตทุกรูปแบบ ซึ่งการทุจริตเป็นปัญหาใหญ่ของสังคมไทยมาเป็นเวลานานและฉุดรั้งความเจริญก้าวหน้า การพัฒนาศักยภาพและขีดความสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่างต่อเนื่อง ทำให้เกิดความเสียหายในวงกว้าง ส่งผลกระทบต่อระบบเศรษฐกิจ สังคม การเมือง การปกครองและการบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่ายงานในภาครัฐ ซึ่งเป็นหน่วยงานหลักในการขับเคลื่อนประเทศไทยให้มีความเจริญกาวหน้าสามารถแข่งขันกับต่างประเทศได้อย่างทัดเทียม ที่จะต้องประสารความร่วมมือทั้งภาคเอกชนและภาคประชาสังคม เพื่อร่วมกันพัฒนาปรับปรุงระบบการบริหารจัดการและการพัฒนาคนควบคู่ไปพร้อมๆกัน โดยการปลูกฝังความซื่อสัตย์สุจริต ความรับผิดชอบ ความมีวินัย ตลอดจนค่านิยมอื่นๆ ที่ถูกต้อง รวมทั้งเข้าใจวิถีดำเนินชีวิติที่สมควรและมีคุณค่า ประกอบกับคณะรัฐมนตรีในการประชุมเมื่อวันที ๑๑ ตุลาคม ๒๕๕๙ ได้มีมติเห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐-๒๕๖๔) ตามที่คณะกรรมการป้องกันและปราบปรามการทุจริตแห่งชาติ เสนอและให้หน่วยงานภาครัฐแปลงแนวทางและมาตรการสู่การปฏิบัติ โดยกำหนดไว้ในแผนปฏิบัติราชการ ๔ และแผนปฏิบัติราชการประจำปี โดยให้หน่วยงานภาครัฐดำเนินการให้สอดคล้องกับแผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ.๒๕๖๐-๒๕๖๔) กรอบยุทธศาสตร์ ระยะ ๒๐ ปี และแผนการปฏิรูปประเทศด้านต่างๆ เพื่อยกระดับคะแนนของดัชนีการรับรู้การทุจริตสูงกว่าร้อยละ ๕๐

 ดังนั้น เพื่อให้การจัดทำแผนพัฒนาท้องถิ่น ๔ ปี มีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริตระยะที่ ๓ (พ.ศ.๒๕๖๐-๒๕๖๔) ตามมติคณะรัฐมนตรี และเพื่อให้การดำเนินการดังกล่าวบรรลุผลได้อย่างเป็นรูปธรรม เทศบาลตำบลห้วยหิน อำเภอหนองหงส์ จังหวัดบุรีรัมย์ จึงได้จัดทำแผนปฏิบัติการป้องกันการทุจริต ๔ ปี (พ.ศ.๒๕๖๐-๒๕๖๔) ของเทศบาลตำบลห้วยหินขึ้นเพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐให้เกิดผลในทางปฏิบัติ และเพื่อขับเคลื่อนยุทธศาสตร์และกลยุทธ์ของเทศบาลตำบลห้วยหินให้บรรลุเป้าหมายและเกิดผลสัมฤทธิ์ตามวิสัยทัศน์ที่กำหนดไว้และเป็นการถือปฏิบัติตามมติคณะรัฐมนตรีซึ่งเป็นนโยบายระดับชาติ เทศบาลตำบลห้วยหินได้ใช้เป็นแนวทางในการนำไปปฏิบัติอย่างแท้จริง ลดการทุจริตประพฤติมิชอบในวงราชการหรือหน่วยงานในทุกด้านๆ ด้าน

งานนิติการ สำนักปลัดเทศบาล

เทศบาลตำบลห้วยหิน

๖ กุมภาพันธ์ ๒๕๖๑